Blood Sugar Sex Magik

„Blood Sugar Sex Magik“ – penktasis amerikiečių grupės „Red Hot Chili Peppers“ albumas, išleistas 1991 m. rugsėjo 24 d., sukurtas ir įrašytas didžiuliame name Laurelio kanjone (šiuo metu namo savininkas yra albumo prodiuseris Rickas Rubinas).
„
Red Hot Chili Peppers“ įsiveržė į populiariosios roko muzikos gretas su tokiomis „Blood Sugar Sex Magik“ dainomis, kaip „Give It Away“ ir „Under The Bridge“. Šis albumas laikomas geriausiu ankstyvųjų grupės laikų darbu, o galbūt ir apskritai pačiu geriausiu „Red Hot Chili Peppers“ kūriniu (nemažai kritikų teigia, kad grupės muzikos kokybė ėmė smarkiai regresuoti būtent po šio albumo). 1998-aisiais „Q magazine“ skaitytojai išrinko „Blood Sugar Sex Magik“ 72-uoju geriausiu visų laikų albumu, žurnalo „The Rolling Stones“ visų laikų geriausiųjų 500-uke šis albumas užima 310-ąją vietą, o 2003-iaisiais MTV žiūrovai išrinko jį į geriausiųjų dešimtuką. Panašu, kad „Blood Sugar Sex Magik“ tikrai yra vertas šių įvertinimų.

 Įdomūs faktai 
 Hitas „Under The Bridge“ iš tiesų galėjo niekada nepasiekti albumo, nes Anthony parašytus dainos žodžius iš pradžių laikė paslaptyje.
 1993-iųjų hitas „Soul To Squeeze“ (daina iš filmo „Kiaušingalviai“ („Coneheads“) garso takelio) iš tiesų buvo įrašinėjamas būtent „Blood Sugar Sex Magik“ albumui, tačiau vėliau nebuvo į jį įtrauktas.
 Roberto Johnsono koveris „They’re Red Hot“ buvo įrašytas antrą valandą ryto lauke, ant kalvos viršūnės.
 Įrašinėjant „Breaking The Girl“, būgnininkas Chadas Smithas panaudojo seną Cliffo Martinezo triuką: tiesiog partempė iš kiemo krūvą atsitiktinių daiktų sau, Anthoniui ir Flea, kuriuos vėliau panaudojo kaip perkusiją.
 Tas aukštas vokalo partijas dainose „Funky Monks“ ir „If You Have To Ask“ dainuoja Johnas.
 Iš tiesų tame garsiajame name įrašinėjimo metu gyveno tik Anthony Kiedis, Johnas Frusciante ir Flea, Chadas Smithas atsisakė šios idėjos.
 Visos „Blood Sugar Sex Magik“ dainos buvo įrašinėjamos gyvai. Klausant albumo galima aiškiai išgirsti Ricko Rubino balsą prieš „Suck My Kiss“ ir gatvės triukšmą „They’re Red Hot“ dainos metu.
 trimitu dainoje „Apache Rose Peacock“ ir pianinu „Mellowship Slinky In B Major“ grojo Flea.
 Kalbama, kad originalių „Blood Sugar Sex Magik“ diskų viduje yra vaiduoklis.
 Dainos „If You Have To Ask“ pabaigoje aiškiai girdimi aplodismentai ir pritarimo šūksniai, skirti Johnui Frusciantei už tai, kad pagaliau be jokių pauzių ar klaidų sugrojo gitaros partiją.
 Yra išleistas DVD „Funky Monks“, kuriame pasakojama apie „Red Hot Chili Peppers“ gyvenimą tame name, kuriame buvo įrašinėjamas „Blood Sugar Sex Magik“.

 Dainų sąrašas 

 Visas dainas parašė „Red Hot Chili Peppers“, išskyrus, kur išskirta.

 Kūrybinė komanda 
Red Hot Chili Peppers
 Flea – bosinė gitara, perkusija (dainoje „Breaking the Girl“)
 John Frusciante – elektrinė ir akustinė gitara, papildomi vokalai
 Anthony Kiedis – vokalas
 Chad Smith – būgnai, perkusija (dainoje „Breaking the Girl“)

Papildomi muzikantai
 Brendan O’Brien – mellotron (dainose „Breaking the Girl“ ir „Sir Psycho Sexy“), B3 vargonai (dainoje „Suck My Kiss“)
 Gail Frusciante ir jos draugai – choriniai vokalai (dainoje „Under the Bridge“)
 Pete Weiss – dambrelis (dainoje „Give It Away“)

Įrašas
 Brendan O’Brien – suvedimas (kartu su Rick Rubin)
 Rick Rubin – prodiusavimas
 Howie Weinberg – garso dizainas

Papildomi darbai
 Gus Van Sant – dizainas

Kategorija:1991 albumai
Kategorija:Red Hot Chili Peppers albumai